### Beslutning

Godkendt.

Afbud: Frida Bruun, Øivind Krogh

### Sagsfremstilling

## Resume og sagens baggrund

I forbindelse med opdatering af beredskabsplaner og etablering af [adresse] for plejekrævende borgere har Kalundborg Kommune efter dialog med Kalundborg Forsyning konstateret, at der kan være udfordringer med varmeforsyning til evakueringsstederne i Kalundborg by. Det foreslås derfor, at Kalundborg Forsyning bedes om at etablere en nøddriftsløsning for varme til de valgte evakueringssteder i [adresse].

## Indstillinger

Direktøren indstiller at forslaget godkendes.

## Behandling

Direktionen, Teknik- og miljøudvalget, Økonomiudvalget, Kommunalbestyrelsen.

## Sagsfremstilling

Kalundborg Kommune vurderer i lighed med landets øvrige kommuner løbende behovet for at tilpasse beredskabsplanlægningen til aktuelle trusselsbilleder. Med henblik på at følge og tilpasse beredskabsplanlægningen løbende ikke mindst i lyset af risikoen for nedbrud i infrastrukturer, er Kalundborg Kommune i gang med at opdatere den overordnede beredskabsplan og beredskabspolitik samt lave en ny 3 dages beredskabsplan for sårbare borgere. Planerne forventes fremlagt til endelig godkendelse i Kommunalbestyrelsen i august 2025.

I forbindelse med opdatering af disse beredskabsplaner er der som en del af den samlede risikovurderingen konstateret, at der kan være udfordringer med fjernevarmeforsyningen i [adresse] ved længerevarende strømsvigt. I dialogen med Kalundborg Forsyning er det blevet klart, at det planlagte evakueringssted for plejekrævende borgere (Nyvangsparken/Trekløveret) ikke får varme via nødløsning i det nuværende system.

Kalundborg Forsyning har lavet en nødløsning for svigt i fjernvarme, der dækker [adresse] med Kalundborg Hallen som mulig indkvarteringsløsning. Det vil dog ikke være
hensigtsmæssigt at flytte og indkvartere plejekrævende borgere her.

[adresse] har oplyst, at det er muligt for dem at etablere en varmenødløsning, der ville kunne sikre nøddrift i de valgte evakueringsområder også i kolde måneder.

Det foreslås derfor, at Kalundborg Kommune beder Kalundborg Forsyning om at etablere en nøddriftsløsning for varme i det udpegede evakueringsområde for plejekrævende borgere.

Nøddriftsløsningen forudsætter adgang til strøm enten via normal drift eller generatorer.

## Økonomiske konsekvenser

Der er ingen økonomiske konsekvenser ved forslaget for Kalundborg Kommune.

Der vil være mindre økonomiske konsekvenser for Kalundborg Forsynings kunder, idet udgiften
til den ekstra nøddrift af varmen forventes at finansieres via en mindre forhøjelse af udgifterne
for forbrugerne.

### Sagens forløb

10/06/2025 Direktionen
Anbefales.
07/08/2025 Teknik- og Miljøudvalget

Anbefales.

Øivind Krogh (Frit Borgerligt Fællesskab) tager forbehold.

20/08/2025 Økonomiudvalget
Anbefales.

Afbud: Øivind Krogh